Občina Lenart

Občinska uprava

Nadzorni odbor

Občina Lenart

**Mnenje oz. pojasnila občinske uprave v zvezi delovanjem Eko Toplote Energetike oz. daljinskega sistema ogrevanja.**

KRATEK OPIS PROJEKTA Z OBRAZLOŽITVAMI

Prva razmišljanja o daljinskem sistemu ogrevanja na obnovljiv vir energije so se pričela v letu 2004. Pobuda je prišla s strani društva za biomaso Slovenije, ki je po Sloveniji iskalo možnosti za izvedbo sistemov daljinskega ogrevanja na lesno biomaso. V občini Lenart smo novim projektom, ki bi prinesli dodano vrednost kvaliteti življenja in bivanja bili zainteresirani, zato smo se ideje o projektu lotili previdno in postopno. Na podlagi pozitivnega stališča občinske politike je Občina Lenart naročila študijo izvedljivosti daljinskega sistema ogrevanja, kateri je pokazal, da je naselje Lenart dovolj velik in ekonomsko upravičen za izgradnjo takšnega sistema. Študija je poleg izrabe lesne mase temeljila še na izrabi bioplina, ki bi se pridobival iz goveje gnojevke in silaže v farmi Šetarova, ki je cca 2 km od naselja Lenart, iz bioplina bi se najprej proizvedla električna energija, preostanek energije pa bi se koristil za uporabo tople vode. V nadaljevanju je študija tudi pokazala, da je na širšem območju Občine Lenart dovolj lesne biomase, katera se lahko koristi za proizvodnjo toplote.

V nadaljevanju je občina temu ustrezno pripravila pravne podlage in sicer odlok o gospodarskih javnih službah, odlok o načinu predmetu in pogojih izvajanja gospodarske javne službe oskrbe s toplotno energijo na območju naselja Lenart, v nadaljevanju pa izvedla postopek javnega razpisa za pridobitev najugodnejšega pobudnika izgradnja in upravljanja sistema v smislu podelitve koncesije, kar pomeni, da bo koncesionar za svoj denar zgradil daljinski sistem ogrevanja brez udeležbe Občine Lenart s finančnimi sredstvi. Na podlagi razpisa je kot najugodnejši ponudnik bila izbrana Eko toplota energetika d.o.o., Leskoškova c. 2 v Ljubljani, ki pa je takrat bila v 100 % lasti matere Waermebetrib iz Beljaka, danes pa Kelag Waerme GmbH. Občina je ponudila le stavbno zemljišče, na katerem bo postavljena kotlarna in s koncesionarjem sklenila stavbno pravico. Ocenjevalni list izbora koncesionarja je v prilogi 1. V prilogi 2 pa so razvidne izhodiščne cene iz ponudbe ponudnika v 1 fazi postopka podelitve koncesije.

Še v teku postopkov odlokov, razpisov in izdelave projektne dokumentacije smo občane redno seznanjali preko sej občinskega sveta, ki se prenašajo tudi na TV. Več oddaj je bilo na Radiu Slovenske gorice v zvezi s projektom, Izbrani koncesionar je obiskal vse potencialne uporabnike in posamezno vodil razgovore o možnosti priključitve na daljinski sistem ogrevanja, po pridobitvi gradbenega dovoljenja smo organizirali sestanke z občani po posameznih območji v Lenartu. V prvi fazi so občani do projekta bili zelo skeptični, predvsem v tem, da so potem odvisno od koncesionarja, odvisni od določanja cen, ne morejo odstopiti od projekta, celo mesto se bo razkopalo in uničena bo obstoječa infrastruktura itd. Le nekaj posameznikov je projekt podpiralo. Vendar v nadaljevanju ko se je o projektu že veliko govorilo, pisalo, bile izvedene javne razprave in predvsem dokazovanje, da je koncesionar podvržen nadzoru občine ter da so cene kontrolirane takrat s strani občine, danes države smo pridobivali pozitivno javno mnenje.

Koncesionar je še pred izdelavo projekta obiskal v bistvu vsa gospodinjstva v mestu ter s tem pridobil vpogled koliko so gospodinjstva pripravljena se vključiti v projekt. Na podlagi teh podatkov se je načrtovala prva faza izgradnje daljinskega sistema ogrevanja, kjer bo le-ta pokril vse več stanovanjske bloke, javne ustanove in tudi vsa gospodinjstva , ki se bodo želela priključiti na sistem ogrevanja in so ob trasi toplovoda. V ulicah, kjer so individualne stanovanjske hiše in je zainteresiranost nižja od 60% se v prvi fazi ni načrtovala izgradnja daljinskega sistema ogrevanja. Z gospodinjstvi, podjetji in javnimi ustanovami, ki so pokazali interes so se sklenile predpogodbe. Šele na podlagi sklenjenih predpogodb se je pristopilo k projektiranju in pridobivanju gradbenega dovoljenje in sami izvedbi.

V prvi fazi izgradnje daljinskega sistema ogrevanja so bili priključeni vsi večstanovanjski objekti – bloki, dom starostnikov, Občina Lenart, knjižnica, glasbena šola, vrtec, obe osnovni šoli, center za socialno delo, zavod za zaposlovanje, Zdravstveni dom pa tudi nekatera večja podjetja, kot je center Vrba in podobno. Tako je na sistem bilo priključenih cca 500 gospodinjstev poleg zgoraj navedenih. V drugi fazi izgradnje smo projekt razširili v Cankarjevo ulico, Prešernovo ulico, Jurovsko cesto, Prežihovo, Cvetlično. V tretji fazi pa se je izvedla trasa proti Mercatorju – gradbeni center, Veterinarski postaji do TBP.

Za vse uporabnike je koncesionar ponudil brezplačno priključitev na toplovod, da jim bo brezplačno v kotlarni namestil izmenjevalec toplote in tudi toplovod položil do kotlarne brez stroškov, uporabniki pa morajo izvesti le prevezavo med obstoječim kotlom in izmenjevalcem.

Posebnega stroška priključitve na daljinski sistem ogrevanja ni (ni priključnice, ni stroška z izmenjevalcem).

Planirani stroški ogrevanja so bili ocenjeni, da bodo nižji za cca 20 % nižji kot stroški na ekstra lahko kurilno olje.

V občini smo tako prihranili cca 1.000.000 litrov lahkega kurilnega olja na leto, s tem prihranili cca 6.500 ton CO2, 90 ton ogljikovega monoksida, 4,0 t žveplovega dioksida in cca 12 t ogljiko vodikov.

Uporabniki, ki so se priključili na daljinski sistem ogrevanja so zraven cenejšega ogrevanja še prihranili stroške bodočih v investicij v kotle, gorilnike, cisterne za olje, pridobijo prostor, ni stroškov z dimnikarji in pregledov v zvezi z dimnikarji, ni stroškov sanacij dimnikov itd. Ob tem je potrebno poudariti, da večina veš stanovanjskih objektov je bila zgrajena pred več kot 30 leti in da so njihove kotlarne zastarele in potrebne nujne obnove, s priključitvijo na daljinski sistem pa so ti stroški odpadli.

V sistemu za pridobivanje energije se uporablja le čista biomasa, kar pomeni, da se ne uporabljala biomasa iz že obdelanega ali starega lesa. Biomasa se pridobiva v glavnem z območij na območju Slovenskih goric Pohorja ter Kozjaka. Letno potrebujemo cca 12.000 m3 sekancev. Za lesno biomaso smo se odločili, ker je to obnovljiv vir energije in je trenutno daleč najcenejši. Nikakor pa ne bi šli v izvedbo projekta daljinskega sistema ogrevanja, če bi morali uporabili fosilna goriva, kot so premog, zemeljski plin ali kurilno olje – takrat projekta ne bi bilo, tudi cenovno takšen sistem danes ni učinkovit in cenovno sprejemljiv Za lesno biomaso smo se odločili, ker je lesne biomase v Sloveniji v izobilju, saj nam cca 50 % vse lesne biomase propade v gozdovih, to pomeni, da uporabljamo domači vir, ki nudi visok izkoristek, ni škodljivih pri izgorevanju, z uporabo biomase ustvarimo dodano vrednost in odpiramo nova delovna mesta in poskrbimo k čiščenju gozdov in kulturne krajine.

Izbrani koncesionar ima več 10 letne izkušnje, ima v upravljanju in v lasti preko 80 podobnih sistemov na lesno biomaso, ki delujejo že vrsto let brez težav, v centralni kotlovnici je še 1 kotel velikosti 3,5 MW na ekstra lahko kurilno olje za pokrivanje konic ali ob slučajnem izpadu kotla na lesno biomaso. V celotnem projektu je predvideno, da bo kurilno olje predstavljalo do 10 % energenta in še to v primeru izpada kotla na lesno biomaso, pokrivanju konic in ob izjemnih oz. ekstremno mrzlih dnevih.

Daljinski sitem ogrevanja danes deluje že šesto leto, brez večjih pretresov oz. težav. Koncesionar nemoteno zagotavlja toploto uporabnikom in do danes ne razpolagamo s podatki o večjih težavah. Morebitna odprta vprašanje razrešujeta koncesionar in uporabnik. Občina je sicer večkrat posredovala zainteresiranim odgovore na nekatera nejasna vprašanja, vendar je tega zelo malo, več je bilo vprašanj v zvezi s delitvijo toplote in stroškov ogrevanja znotraj več stanovanjskih objektov, ki pa niso v pristojnosti občine oz. koncesionarja, temveč vprašanja med uporabniki in upravljavcem.

Na kar nekaj sejah občinskega sveta so se pojavljala vprašanja v zvezi s koncesionarjem, cenami ogrevanja, pristojnostmi občine glede cen in samo koncesijsko pogodbo.

Izhodiščne cene ogrevanja so se pridobile na podlagi izvedbe javnega naročila v letu 2007 in so veljale do 1.5.2012. Prva sprememba cen se je torej izvedla 1.5.2012 , nato pa se je cena spremenila še 1.8.2013 in 1.10.2014. Pri prvi uskladitvi cen v letu 2012 je še bila pristojnost občinskega sveta da poda soglasje k ceni. V letu 2013 pa se je spremenila državna uredba, kjer je občina izključena in dajanja soglasja in od takrat daje k cenam v skladu z ustrezno metodologijo le Ministrstvo za gospodarstvo. Z novo uredbo se je občino zaobšlo ravno zaradi političnih – všečnih odločitev ne pa strokovnih in argumentiranih izračunov.

V skladu 7. členom Uredbo o oblikovanju cen proizvodnje in distribucije pare in tople vode za namene daljinskega ogrevanja za tarifne odjemalce  zavezanec lahko uveljavi zvišanje cene ob zvišanju cene ali spremembi strukture vhodnih energentov in mora uveljaviti znižanje cene ob znižanju cen ali spremembi strukture vhodnih energentov na način, določen v 5. do 7. točki Priloge 1 uredbe. Najpozneje tri dni pred uveljavitvijo spremembe cene mora zavezanec o tem obvestiti ministrstvo.

Obvestilo iz prejšnjega odstavka mora vsebovati:

1. ime in sedež zavezanca z navedbo dejavnosti, za katero je zavezanec registriran in matično številko iz poslovnega registra;
2. ustrezen predpis o določitvi opravljanja storitev javne službe;
3. pogodbo o izdaji koncesije v primeru, če je zavezanec koncesionar;
4. navedbo občin, na območju katerih se opravljajo storitve navedenih dejavnosti;
5. letno strukturo energentov, potrebnih za proizvodnjo in distribucijo toplote;
6. izračun nove cene po metodologiji, določeni v Prilogi 1 te uredbe in na obrazcu, določenem v Prilogi 2 te uredbe;
7. izračun nove povprečne cene daljinskega ogrevanja (brez davka na dodano vrednost) v skladu z 9. točko Priloge 1 te uredbe na obrazcu, določenem v Prilogi 2 te uredbe;
8. dokumentacijo, s katero se utemeljujejo spremembe cen vhodnih energentov;
9. cenik po vrstah storitev in vrstah odjemalcev (brez davka na dodano vrednost in z njim), ki se uporablja na dan vložitve zahtevka, in odstotek povečanja teh cen za zadnje in predzadnje končano poslovno leto oziroma do datuma vložitve zahtevka;
10. predlagani cenik po vrstah storitev in vrstah odjemalcev brez davka na dodano vrednost in z njim ter datum predvidene uveljavitve novih cen;
11. prikaz sprememb komercialnih pogojev, ki veljajo za posamezne skupine tarifnih odjemalcev (npr. uvedba ali ukinitev komercialnih popustov);
12. izkaz poslovnega izida in bilanco stanja ter izkaz denarnih tokov po neposredni metodi za celotno podjetje za zadnje in predzadnje končano poslovno leto;
13. prikaz poslovanja po PIM (poslovno izidnih mestih) za posamezne dejavnosti, ki jih podjetje opravlja, za zadnje in predzadnje končano poslovno leto skupaj s priloženimi razdelilniki stroškov, prihodkov, sredstev in obveznosti do virov sredstev;
14. zadnjo povprečno izplačano bruto plačo zavezanca;
15. trenutno priključno in obračunsko moč odjemalcev po vrsti uporabe in dolžino omrežja;
16. kopijo licence za opravljanje energetske dejavnosti;
17. znesek prejetih subvencij, dotacij ali drugih oblik državne ali druge pomoči v zadnjem poslovnem letu.

Šele ko koncesionar predloži ustrezne listine Ministrstvu in le te izpolnjujejo pogoje za uveljavitev spremembe cene , koncesionar uveljavi nove cene.

Cene ogrevanja, ki so se pričele uporabljati v letu 2010 izhajajo iz postopka javnega naročanja 1. Faza postopka , ki je potekal v začetku leta 2007.

V spodnji tabeli prikazujemo datume sprememb cene tako fiksni del cene, delovno energijo in povprečno ceno ogrevanja ter odstotek dviga cene. Navedene cene ne vsebujejo DDV, prispevka po Energetskem zakonu in prispevka za SPTE in OVE, ki skupaj znašata 1,49627 € na MWh, kar predstavlja pri enodružinski hiši na letnem nivoju cca 20 €, pri stanovanju v večstanovanjskem objektu pa med 5 in 10 € na letnem nivoju. V tabeli v stolpcu 6 in 7 so prikazane povprečne cene lahkega kurilnega olja po posameznih letih

|  |  |  |  |  |  |  |
| --- | --- | --- | --- | --- | --- | --- |
| **Cene daljinskega ogrevanja v naselju Lenart** | | | | |  | povprečne |
|  |  |  |  |  |  | cene |
|  | fiksni del cene | delovna cena | dvig cene | povprečna cena | leto | LKO |
|  | €/kW | €/MWh | ~~%~~ | €/MWh |  | €/l |
|  |  |  |  |  | 2007 | 0,617923 |
| od 2007 do 1.5.2012 | do 200 kW 17,00 | 58,50 |  | 69,37 | 2008 | 0,783074 |
|  | do 500 kW 16,00 |  |  |  | 2009 | 0,566269 |
|  | nad 500 kW 15,00 |  |  |  | 2010 | 0,732731 |
|  |  |  |  |  | 2011 | 0,912185 |
| od 1.5.2012 | nespremenjeno | 68,96 | 17,88 | 79,84 | 2012 | 1,020731 |
|  |  |  |  |  | 2013 | 1,006000 |
| od 1. 8.2013 | nespremenjeno | 74,48 | 8,00 | 85,35 | 2014 | 1,009308 |
|  |  |  |  |  |  |  |
| od 1.10.2014 | nespremenjeno | 75,33 | 1,14 | 86,24 |  | 1,022 |
|  |  |  |  |  |  |  |
| Od 1. 11. 2015 | nespremenjeno | 72,55 | * 3,67 | 88,51 | 2015 | 0,872 |
|  |  |  |  |  |  |  |
| Od 1. 1. 2017 | nespremenjeno | 71,47 | -1,50 | 87,19 |  | 0,868 |
|  |  |  |  |  |  |  |
| **sprememba cen v %** |  |  |  |  |  |  |
| **od 2007 do danes** |  |  | **22,17** | **25,69** |  |  |
|  |  |  |  |  |  |  |

Pri spremljanju cen toplote v naselju Lenart in v izogib morebitnim nadaljnjim zahtevam koncesionarja po morebitnem povišanju cen toplote smo pri Inštitutu za javne službe naročili analizo poslovanja in oblikovanja cen storitev gospodarske javne službe dejavnosti distribucije toplote. Kot je razbrati iz poročila Eko Toplote Energetika le-ta posluje negativno in vsako leto prikaže negativen poslovni izid. Kot uprava se na poslovni izid nismo odzivali, ker ugotavljamo, da predstavljajo stroški poslovanja oz. stroški kapitala z obrestmi skupaj cca 50 % vseh odhodkov družbe. Energenti predstavljajo dobrih 35 %, sama biomasa pa dobrih 28 % do 30 %. Stroški kapitala in obresti so prihodki matere KELAG Wearme kot glavnega financerja projekta in 100 % lastnika Eko Toplote energetike. Zaradi navedenega smo stališča, da ne bomo reagirali, ker so to zasebni poslovni odnosi med materjo in hčerjo pri poslovanju družbe, nas prvenstveno zanima kaj se dogaja z samo javno službo, ki zajema zanesljivost delovanja, cenovna sprejemljivost in izpolnjevanje okoljskih standardov.

Res je, da je ogrevanje preko daljinskega sistema v Lenartu med dražjimi v Sloveniji, če ocenjujemo zgolj cene kWh in ga takšnega primerjamo z drugimi sistemi. Daljinski sistemi so v Sloveniji vsak svoj in jih samo preko cene energije ni mogoče primerjati niti ocenjevati, temveč je potrebno vsak sistem obravnavati celovito.

Lenarški sistem je edini v Sloveniji, ki je bil zgrajen z zasebnim kapitalom in z državno subvencijo le v višini cca 22 %, vsi ostali sistemi so bili zgrajeni z veliko višjim deležem javnih sredstev, Vransko, Gornji grad, Železniki, Nazarje ipd. tudi do 90 % celotne investicije. Z večjimi sistemi našega manjšega sistema ni možno primerjati, ker tisti obratujejo kot elektrarne in jim je toplota odvečna oz. odpadna energija. Nadalje smo v Lenartu projekt zasnovali tako, da uporabniki s priklopom na daljinski sistem niso imeli stroška, brezplačni priklop in brezplačna podpostaja oz. izmenjevalec toplote, tega v drugih sistemih ni zaslediti. Ta strošek je pri individualni hiši lahko znašal tudi med 5.000 do 7.000 €, v našem sistemu se tudi ne zaračunava mesečnega stroška števnine.

Strošek goriva lesne biomase je omenjen kot najvišji. V našem sistemu dobavitelj ni plačan po pripeljanem m3 sekancev temveč je plačan po energetski vrednosti za kotlom, kar nekoliko popači primerljivost cene sekancev in zviša izračunano ceno zaradi izgub kotla. Kotel v povprečju nima višjih izkoristkov kot 80 %, kar za toliko seveda zviša nabavno ceno sekancev, in te cene ni možno primerjati s ceno zgolj nasutega m3 sekancev. Prav tako občina Lenart zahteva od izvajalca oz. dobavitelja toplote, da kot lesno bio maso uporablja le čist les iz gozda in ne sme uporabljati že uporabljenega lesa ali obdelanega lesa ter lesnih odpadkov oz. ostankov, kar ima za posledico spet nekoliko višje stroške pridobivanja toplote.

Ne glede na navedeno , menimo, da so stroški ogrevanja nižji v primerljivim z ogrevanjem na lahko kurilno olje za dobrih 10 do 20 %. Ob tem pa ne upoštevamo še drugih stroškov, ki bi jih imeli uporabniki v primeru uporabe lahkega kurilnega olja ( investicije v naprave, redno pregledovanje in preizkušanje, stroški dimnikarjev, kurjačev, tudi obratovalnih stroškov pri daljinskem sistemu ogrevanja ni...). Ne nazadnje pa v naselju Lenartu letno porabimo preko 1 milijon litrov manj fosilnega goriva in s tem močno izboljšujemo mikroklimo oz. smo močno izboljšali kvaliteto zraka v Lenartu.

Avgust Zavernik